D-zeu se tot gândi pe cine să trimită. Avea un mesager, pe care-l mai trimisese oamenilor cu ceva, în trecut. Dar atunci le făcuse rău, mult, mult rău! Dar, ce-ar fi, dacă acum, același mesager i-ar ajuta?! D-zeu bătu din palme! Și a doua zi dimineața, oamenii găsiră câte-n măr pe pragul casei, și văzură un șarpe ce se îndepărta grăbit prin iarba plină de rouă. Piatra Craiului August 28, 2022 Demult, trăia un crai îndrăgostit de munte. Toată ziua-l străbătea în lung și-n lat, și-i cunoștea toate potecile și peșterile. Animalele din pădure erau prietenele craiului și-l însoțeau în toate plimbările. Muntele era uneori și casa lui. Putea înopta acolo, putea mânca acolo. Într-o noapte, o bufniță neagră țipă la geamul craiului, strigându-i să se ascundă-n grabă deoarece-l caută moartea. Craiul speriat fugi pe cărarea din spatele castelului și se ascunse adânc în pădure. Moartea ajunse în câteva minute în odaia în care obișnuia să doarmă craiul, însă patul era gol ar părea proaspăt părăsit. Coborî în grabă beciul castelului, dar în afară de câțiva argați beți nu găsi pe nimeni. Dar zări întredeschisă poarta din spatele castelului … și cu un oftat obosit apucă drumul plin de obstacole ce urca spre buza cerului.